Прыкладам, старэйшы з іх, Мікалай Уладзіміравіч Лоскі, які нарадзіўся ў 1929 і, на жаль, пайшоў з жыцця ў кастрычніку 2017-га, быў святаром, багасловам і філосафам. Цягам многіх гадоў прадстаўляў Рускую Праваслаўную Царкву ў Сусветным савеце цэркваў і экуменістычным руху. Малодшыя ўнукі — Марыя Андрэеўна і Аляксей Андрэевіч — пражываюць у ЗША. А большасць нашчадкаў філосафа жывуць у Парыжы. У іх ліку — і дачка Барыса Мікалаевіча Марыя, якая цягам доўгага часу працавала галоўным захавальнікам славянскай літаратуры ў Нацыянальнай бібліятэцы Францыі.